เรื่องร้องเรียน: เวลาประมาณ 19:00 น. พบรถเข็นขายอาหารตั้งร้านบนทางเท้าบริเวณหน้าปากซอยพหลโยธิน 26 ฝั่งหน้าอาคารก่อสร้าง สร้างความเดือดร้อนให้ผู้ใช้ทางเท้าเป็นอย่างมาก พบหลายครั้งแล้ว
การดำเนินการของเจ้าหน้าที่: เจ้าหน้าที่เทศกิจได้ลงพื้นที่ตรวจสอบบริเวณดังกล่าวแล้ว ขณะตรวจสอบพบ มีรถเข็นขายของจอดขายไส้กรอกตามที่ร้องเรียน เจ้าหน้าที่จึงได้ติดต่อประชาสัมพันธ์และขอความร่วมมือกับผู้ค้าดังกล่าวไม่ให้จอดขายสินค้าหรือตั้งวางร้านกีดขวางทางสัญจรบนทางเท้าโดยเด็ดขาด เพื่อไม่สร้างความเดือดร้อนแก่ประชาชนที่สัญจรไป-มา ทั้งนี้ เจ้าหน้าที่ได้เชิญผู้ค้าดังกล่าวเคลื่อนย้ายออกจากพื้นที่โดยทันที
ความเห็นของผู้แจ้ง: ทำไมพบเห็นหลายครั้งแล้วถึงยังทำได้แค่ประชาสัมพันธ์และขอความร่วมมือ ควรมีมาตรการใช้กฎหมายที่ชัดเจน เช่น พบเห็นมากกว่า 1 ครั้ง แล้วต้องดำเนินการจับปรับอย่างจริงจัง
พื้นที่: แขวงจตุจักร เขตจตุจักร กรุงเทพมหานคร